open-index/open-wikipedia-markdown huggingface dataset:
Viola Bauer

**Viola Bauer** (s. 13. joulukuuta 1976 Annaberg-Buchholz, Saksan demokraattinen tasavalta) on saksalainen entinen maastohiihtäjä ja olympiavoittaja.

Bauer voitti 2002 Salt Lake Cityn olympialaisten viestijoukkueessa kultaa ja takaa-ajokilpailussa pronssia. Viestissä hän voitti MM-kultaa 2003 Val di Fiemmen kisoissa, MM-hopeaa 2007 Sapporossa ja MM-pronssia  1999 Ramsaussa. 2006 Torinon olympialaisissa hän voitti viestihopeaa. Uransa hän lopetti 25. maaliskuuta 2007 Falunissa käytyyn viestiin, joka päättyi hänen maansa, Saksan voittoon.

Ammatiltaan Bauer on sotilas. Hänellä on sosiaalipedagogin koulutus.

## Lähteet

## Aiheesta muualla
* Virallinen kotisivu 
*
Axel Teichmann

**Axel Teichmann** (s. 14. heinäkuuta 1979 Ebersdorf, Itä-Saksa) on saksalainen entinen maastohiihtäjä.

Teichmann nousi hiihtomaailman tietoisuuteen, kun hän vuonna 1999 voitti juniorien maailmanmestaruuden 10 kilometrin perinteisen hiihtotavan kilpailussa sekä viestissä.

Aikuisten arvokisoissa Teichmann 2003 Val di Fiemmen MM-hiihdoissa voitti 15 kilometrin perinteisen hiihtotavan kilpailussa kultaa ja viestissä hopeaa. Kaksi vuotta myöhemmin Oberstdorfin MM-kisoissa hän saavutti hopeaa sekä viestistä että sprinttihiihdon parikilpailusta. 

Kaudella 2004–2005 Teichmann voitti maastohiihdon maailmancupin kokonaiskilpailun. Hän on voittanut urallaan kahdeksan maailmancupin osakilpailua (tilanne 25.2.2009).

Teichmann jättäytyi pois 2006 Torinon olympialaisista. Sapporon MM-kisoissa 2007 Teichmann voitti 30 kilometrin yhdistelmäkilpailun puolen sekunnin erolla ennen maanmiestään Tobias Angereria. Liberecin MM-kilpailuissa 2009 hän sai hopeaa parisprintistä ja viestistä. Vancouverin olympialaisissa 2010 Teichmann oli hopealla 50 kilometrin perinteisen hiihtotavan yhteislähtökilpailussa ja vapaan hiihtotavan parisprintissä Tim Tscharnken kanssa. Oslon MM-kilpailuissa 2011 hän sai pronssia viestissä.

## Lähteet

## Aiheesta muualla
*Virallinen kotisivu
*
Alfayksilö

**Alfayksilö** on eläinlauman johtava yksilö. Monilla laumaeläimillä esiintyy tarvetta muodostaa hierarkioita, joiden huipulla on alfauros, alfanaaras tai niiden yhdessä muodostama alfapari. 

Yksilö pääsee usein laumassaan johtavaan asemaan kokonsa, sosiaalisten kykyjensä tai muiden positiivisten ominaisuuksien avulla. Usein alfayksilöillä on myös etuja muihin lauman jäseniin nähden, ne esimerkiksi saavat saaliista osansa ensimmäisinä tai saavat valita minkä tahansa vastakkaisen sukupuolen edustajan parittelukumppanikseen.  

Susilaumoilla ei ole varsinaisesti alfayksilöitä: yleistä väärinkäsitystä on yritetty korjata pitkään. Susilaumat koostuvat vanhemmista ja näiden jälkeläisistä kunnes nämä lähtevät perustamaan oman laumansa. Ajatus alfasudesta on peräisin Rudolf Schenkeliltä vuodelta 1947, joka tarkkaili susia Baselin eläintarhassa: eläintarhassa olevat eläimet eivät välttämättä ole sukulaisia ja ovat epätavallisen pienessä tilassa. David Mech julkaisi vuosina 1999 ja 2000 kaksi artikkelia, joissa hän pyrki korjaamaan yleisiä virhekäsityksiä susilaumojen järjestäytymisestä.

## Lähteet
Lidija Skoblikova

**Lidija Pavlovna Skoblikova** (, s. 8. maaliskuuta 1939 Zlatoust, Neuvostoliitto) on neuvostoliittolainen pikaluistelija ja kuusinkertainen olympiavoittaja. Hän on olympialaisten historian menestynein pikaluistelija kultamitalien määrässä ja ensimmäinen urheilija, joka saavutti talviolympialaisista kuusi kultamitalia.

## Ura

Vuonna 1959 Skoblikova pääsi Neuvostoliiton maajoukkueeseen sijoittumalla kolmanneksi maansa mestaruuskilpailuissa. Samana vuonna yleisluistelun maailmanmestaruuskilpailuissa Sverdlovskissa hän oli myös pronssilla. Seuraavana vuonna hän voitti Östersundin MM-kilpailuissa 500 ja 3&nbsp;000 metrin matkat mutta kaatuminen 1&nbsp;000 metrillä pudotti Skoblikovan pronssille. Squaw Valleyssä järjestettyihin olympialaisin Skoblikova lähti yhtenä suosikeista. Ensimmäisellä matkallaan 1&nbsp;500 metrillä hän rikkoi maailmanennätyksen ajallaan 2.25,2 ja otti kultaa. Toisen voittonsa Skoblikova otti 3&nbsp;000 metrillä, ja 1&nbsp;000 metrillä hän sijoittui neljänneksi.

Seuraavina vuosina Skoblikova jatkoi menestystään MM-kisoissa. Hän otti pronssia Tønsbergissä 1961, hopeaa Imatralla 1962 sekä lopulta kultaa Karuizawassa 1963 ja Kristinehamnissa 1964.

Vuoden 1964 talviolympialaisissa Innsbruckissa Skoblikova osallistui kaikille neljälle luistelumatkalle ja voitti kultaa jokaisesta. Hänestä tuli näin ensimmäinen urheilija, joka on saavuttanut kuusi kultamitalia talviolympialaisista. Lisäksi Skoblikova oli ensimmäinen urheilija, joka voitti yksissä talvikisoissa neljä henkilökohtaista kultamitalia. Skoblikovan ennätyksen rikkoi Eric Heiden viemällä viisi kultaa vuoden 1980 talviolympialaisista.

Skoblikova jätti kilpakentät kahdeksi kaudeksi. Hän palasi kuitenkin luistinradoille uudelleen vuonna 1967 ja rikkoi 3&nbsp;000 metrin maailmanennätyksen tammikuussa. Skoblikova ei kuitenkaan enää palannut arvokisojen palkintokorokkeelle. MM-kilpailuissa Deventerissä 1967 hän oli neljäs ja Helsingissä 1968 seitsemäs. Grenoblen olympialaisissa 1968 hän sijoittui 3&nbsp;000 metrillä kuudenneksi ja 1&nbsp;500 metrillä 11:nneksi. Vuonna 1969 Skoblikova lopetti uransa. Hän ei voittanut urallaan ainuttakaan Neuvostoliiton mestaruutta.

## Lähteet

* 
* 

### Viitteet

## Aiheesta muualla
* Skoblikovan profiili KOK:n sivuilla
Maastojuoksu

**Maastojuoksu** on juoksua maastossa. Juoksuradalla tai kadulla suoritettavaan juoksuun verrattuna maastojuoksu vaatii enemmän kestävyyttä. Maastojuoksussa myös sydämen sykkeen vaihtelu on suurempaa.

Aloittelevalle juoksuharrastelijalle maastojuoksua pidetään hyvänä muotona, sillä alusta on pehmeämpi, eikä se näin rasita jalkoja yhtä voimakkaasti kuin kovempi maantiealusta. Maastossa liikkuminen myös rauhoittaa mieltä.

Maastojuoksukilpailuista arvostetuimmat ovat maastojuoksun maailmanmestaruuskilpailut. Aikaisemmin maastojuoksu oli myös kesäolympialaisten ohjelmassa. 

Maastojuoksu kuuluu osana myös nykyaikaisen viisiottelun ohjelmaan. Aiemmin maastojuoksu tunnettiin suomeksi nimellä murtomaajuoksu. Esimerkiksi Paavo Nurmi voitti aikanaan lukuisia murtomaajuoksun kultamitaleita.

## Katso myös
* Luettelo maastojuoksun maailmanmestareista
* Polkujuoksu

## Aiheesta muualla
Haarusanikkainen

**Haarusanikkainen** (*Psilotum nudum*) on sanikkais- ja saniaislaji, joka kuuluu kaksi lajia käsittävään alkeelliseen haarusanikkaisten (*Psilotum*) sukuun. Siltä puuttuvat juuristo ja varsinaiset lehdet kokonaan. Sen vihreä osa koostuu dikotomisesti haarautuvasta varresta, jossa on pieniä enaatioiksi kutsuttuja hammasmaisia ulokkeita ja niissä kolmiosaisia keltaisia itiöpesäkkeitä. Haarusanikkaista esiintyy maailmassa melko laajasti, kuudella eri mantereella, Pohjois-Amerikassa, Etelä-Amerikassa, Euroopassa (Espanja), Afrikassa, Aasiassa ja Australiassa. Laji kasvaa varsinkin tropiikin ja subtropiikin läheisillä kuivilla seuduilla. 

## Lähteet

## Aiheesta muualla
* Suomen Lajitietokeskus: Haarusanikkainen – ''Psilotum nudum''
Maanviljelijäin puolue

**Maanviljelijäin puolue** oli suomalainen talonpoikaispuolue, joka toimi aktiivisesti vuosina 1926-1929.

Maanviljelijäin puolueen perustivat lähinnä parikkalalaiset talonpojat, jotka marssivat Juho Roihan johdolla ulos Jyväskylässä 18.2.1927 pidetystä kokouksesta, jonka enemmistö perusti Talonpoikaiskansan puolueen. Perustajat olivat päättäneet uuden puolueen perustamisesta edellisvuoden lopussa pitämässään kokouksessa. Puolueen ohjelma oli populistinen ja maaseudun vähäosaiseen väestöön vetoava.

Puolue osallistui vuoden 1927 eduskuntavaaleihin asettaen ehdokkaita Viipurin läänin itäisessä vaalipiirissä ja saaden 784 (0,09%) ääntä. Eduskuntavaaleissa 1929 tehtiin vaaliliitto Talonpoikaiskansan puolueen kanssa, mutta menestys jäi entistä vaatimattomammaksi. Maanviljelijäin puolueen organisaatio jäi kehittymättömäksi ja toiminta varsin vähäiseksi.

## Lähteet
Kalle Kiiskinen

**Kalle Kiiskinen** (s. 6. syyskuuta 1975 Hyvinkää, Suomi) on suomalainen curling-pelaaja. 

Kiiskinen on toiminut maajoukkueen kapteenina kaudesta 2007-2008 lähtien. Kiiskinen pelasi Markku Uusipaavalniemen kipparoimassa maajoukkueessa 2002-2007 ja saavutti olympiahopeaa Torinossa 2006. Vuonna 1997 hän voitti juniorien MM-hopeaa. Suomen mestaruuden hän on voittanut vuosina 2004-2008. Hänen seuransa on Hyvinkään Curling ry.

Koulutukseltaan Kiiskinen on kasvatustieteen maisteri. Hän toimii luokanopettajana ala-asteella Herajoen Koulussa Riihimäellä. Hän asuu Hyvinkäällä. Kiiskinen on 186&nbsp;cm pitkä ja painaa 84&nbsp;kg.

## Aiheesta muualla
* Kiiskinen Suomen Curlingliiton sivuilla
Teemu Salo

**Teemu Salo** (s. 11. helmikuuta 1974) on suomalainen curling-pelaaja. Hän toimii ykkösheittäjänä Markku Uusipaavalniemen kipparoimassa joukkueessa, joka on usein myös edustanut Suomea arvokilpailuissa.

Curlingin Teemu Salo aloitti vuonna 1989. Hän on kuulunut Uusipaavalniemen joukkueeseen vuodesta 2002 lähtien. Hänen seuransa on Hyvinkään Curling Ry.

Salo pitää kotipaikkaansa Hyvinkäällä ja on koulutukseltaan tradenomi. Hän on 185 senttimetriä pitkä ja painaa 85 kilogrammaa.

## Maajoukkue-edustustehtävät
*1995 poikien MM-kilpailut: 9. 
*2002 MM-kilpailut: 5. 
*2003 MM-kilpailut: 4. 
*2004 EM-kilpailut: 11. 
*2005 MM-kilpailut: 5.
*2005 sekajoukkueiden EM-kilpailut: 1.
*2006 olympialaiset: 2.
*2006 MM-kilpailut: 6.
*2006 EM-kilpailut: 6.
Pulamiesten vaaliliitto

**Pulamiesten vaaliliitto** oli lähinnä muhoslaisten talonpoikien perustama yhteenliittymä vuoden 1933 eduskuntavaaleihin osallistumista varten. 

Pulamiesten vaaliliitto syntyi Oulussa ilmestyneen *[[Kansan Pula]]* -lehden (1932&ndash;1936) ympärille järjestäytyneiden joulukuussa 1932 perustaman **Pulatoimikuntien keskustoimikunnan** aloitteesta. Kyseisen toimikunnan perustamisessa keskeistä roolia näytteli *Muhoksen pulatoimikunta*, mutta pulatoimikuntia ja -kerhoja oli muuallakin ja Kansan Pula levisi eri puolille maata. Suomen kommunistisella puolueella (SKP) oli myös vahvasti näppinsä pelissä, sillä kommunistit etsivät toimintavaihtoehtoja julkisten vasemmistolaisten järjestöjen lakkauttamisten jälkeen. SKP rahoitti Kansan Pulaa ja puolueen jäseniä, kuten Yrjö Leino, osallistui toimikuntien työskentelyyn.

Pulamiesten vaaliliitto sai vuoden 1933 vaaleissa 645 (0,06%) ääntä Oulun läänin eteläisessä vaalipiirissä, jossa listan johtava nimi oli radikaali pienviljelijä Väinö Mustonen, pulaliikkeen keskus- ja vaalitoimikuntien puheenjohtaja. Pulamies Oulun läänin pohjoisessa vaalipiirissä, Edvin Mäkinen, sen sijaan hylättiin kommunistina ja kannattajien oli tyytyminen "villiin" listaan. Seuraaviin vaaleihin alettiin valmistautua hyvissä ajoin, mutta ehdokasasettelusta muodostui vaaliliiton kannalta katastrofi. Oulun eteläisessä vaalipiirissä pulamiehet hylättiin vaaliasiakirjoissa esiintyneiden puutteellisuuksien vuoksi samalla kun pohjoisessa asiakirjat myöhästyivät. Pulamiesten vaaliliitolla oli siten vain kaksi villiä listaa ja ehdokasta, Mustonen ja Arvid Oukka, jotka saivat yhteensä noin 750 ääntä.

Pulamiesten menestys kunnallisvaaleissa oli huomattavasti eduskuntavaaleja parempaa. Vaaleissa 1933 pulamiehet nousivat Muhoksen valtuuston suurimmaksi ryhmittymäksi 7 valtuutetulla ja saivat lisäksi kaksi paikkaa Alatorniolla. Seuraavissa vaaleissa oli tyytyminen viiteen paikkaan Muhoksella.

Loppuvuodesta 1936 pulamiehet liittyivät perustettuun Pienviljelijäin ja maalaiskansan puolueeseen ja käytännössä lopettivat omat organisaationsa. Tämä ei kuitenkaan estänyt jo aiemmin pulamiesten toimintaa epäilyksellä katsonutta Etsivää keskuspoliisia toimimasta ja pulamiesten johtohenkilöt pidätettiin kesällä 1937.

## Lähteet
Hallgeir Brenden

**Hallgeir Brenden** (10. helmikuuta 1929 Trysil – 21. syyskuuta 2007) oli norjalainen maastohiihdon olympiavoittaja ja yleisurheilija.

Brenden voitti olympiakultaa 1952 Oslon kisoissa 18 kilometrillä ja 1956 Cortinassa 15 kilometrillä. Oslossa 1952 ja Squaw Valleyssa 1960 hän saavutti olympiahopeaa Norjan viestijoukkueessa. Cortinassa 1956 hän sijoittui viestissä neljänneksi.

Brenden voitti hiihdossa useita Norjan-mestaruuksia vuosina 1951–1960. Lisäksi hän voitti maansa mestaruuden 3&nbsp;000 metrin estejuoksussa.

Seuratasolla Brenden edusti Vestre Trysil IF:ää. Hän kuoli 78-vuotiaana. 

## Lähteet

* 

### Viitteet

 
## Aiheesta muualla
Håkon Brusveen

**Håkon Brusveen** (15. heinäkuuta 1927 Vingrom – 21. huhtikuuta 2021 Lillehammer) oli norjalainen maastohiihdon olympiavoittaja.

Brusveenin oli alun perin määrä olla kotiinjäävä varamies Squaw Valleyn talviolympialaisissa 1960. Hän kuitenkin osoitti ennen kisoja hyviä otteita ja tuli valituksi kisajoukkueeseen. Kisoissa hän voittikin olympiakultaa 15 kilometrin kilpailussa. Samoissa kisoissa hän hiihti Norjan viestijoukkueen ankkurina. Vaihdossa hän oli 20 sekuntia Suomen Veikko Hakulista edellä. Hakulinen otti hänet kiinni 1,5 kilometriä ennen maalia ja lopulta jätti Brusveenin ja Norjan hopealle vain 0,8 sekunnin erolla.

Aiemmissa arvokilpailuissa Brusveen ei ollut päässyt mitaleille. Falunin MM-kilpailuissa 1954 hän sijoittui viestissä neljänneksi ja 15 kilometrillä 20:nneksi. Cortina d'Ampezzon olympialaisissa 1956 hän oli viestissä neljäs ja 15 kilometrillä viides, ja samat sijoitukset toistuivat Lahden MM-kilpailuissa 1958.

Brusveen sijoittui Holmenkollenin kisoissa toiseksi vuosina 1954 ja 1956 sekä Salpausselän Kisoissa kolmanneksi vuonna 1956. Hän oli erikoistunut pikamatkalle ja inhosi 50 kilometrin kilpailua.

## Lähteet
* 

### Viitteet
Grete Ingeborg Nykkelmo

**Grete Ingeborg Nykkelmo** (s. 25. joulukuuta 1961) on norjalainen uransa lopettanut maastohiihtäjä ja ampumahiihtäjä.

Nykkelmo nousi maastohiihtäjänä maailman huipulle vuonna 1985, jota ennen hän ei ollut yltänyt edes Norjan-mestaruuskilpailuissa mitaleille. Hän hiihti Seefeldin MM-kilpailuissa 1985 kaikki matkat ja aloitti saavuttamalla kaksi pronssimitalia: 10 kilometrillä hän hävisi kultamitalisti Anette Bøelle 3,2 sekuntia ja 5 kilometrillä samalle naiselle 11,8 sekuntia. Viestissä hän hiihti kolmannen osuuden ja saavutti hopeaa; kultamitalin menetykseen saattoi osaltaan vaikuttaa se, että johtoasemassa vaihtoon tullut Nykkelmo kompuroi vaihdossa ja katkaisi ankkurina hiihtäneen Berit Aunlin sauvan, mikä auttoi Neuvostoliittoa saamaan etumatkan nopeasti kiinni. Viimeisenä kilpailuna hiihdetylle 20 kilometrille Nykkelmo valittiin viime hetkillä Anne Jahrenin sijasta ja hänet sijoitettiin ensimmäiseen arvontaryhmään. Lähtönumerolla 2 hiihtänyt Nykkelmo ohitti nopeasti ensimmäisenä lähteneen Sveitsin Gabi Scheideggerin ja hiihti suurimman osan matkasta "ladunavaajana". Nykkelmon hiihto riitti kultamitaliin 18,4 sekunnin erolla Brit Petterseniin, ja Norja otti kisassa neloisvoiton.

Oberstdorfin MM-kilpailuissa 1987 Nykkelmo oli toipilas ja hiihti vain 20 kilometrin kilpailun, jossa hän sijoittui 19:nneksi lähes kolme minuuttia kultamitalisti Marie-Helene Westinille hävinneenä. Lahden MM-hiihdoissa 1989 hän sijoittui 10 kilometrin perinteisen tyylin kilpailussa 26:nneksi ja 30 kilometrin vapaan tyylin kisassa 15:nneksi.

Ampumahiihdossa Nykkelmo saavutti vuoden&nbsp;1990 maailmanmestaruuskisoissa Oslossa viestihopeaa. Vuoden&nbsp;1991 Lahden MM-kisoissa hän voitti kultaa 7,5&nbsp;kilometrin sprinttikisassa sekä hopeaa normaalimatkalla ja viestissä.

Nykkelmolle myönnettiin vuonna&nbsp;1990 Egebergs Ærespris. Hän elää avioliitossa toisen entisen kilpahiihtäjän Vegard Ulvangin kanssa.

## Lähteet
Luxemburgin jääkiekkomaajoukkue

**Luxemburgin jääkiekkomaajoukkue** edustaa Luxemburgia kansainvälisissä jääkiekko-otteluissa. Maa on ollut Kansainvälisen jääkiekkoliiton IIHF:n jäsen jo vuodesta 1912 alkaen.

Joukkueen sijoitus Kansainvälisen jääkiekkoliiton IIHF:n vuoden 2021 jääkiekon maailmanrankinglistalla oli 43. Vuonna 2021 maassa oli 175 rekisteröitynyttä miesjääkiekkoilijaa ja kolme jäähallia.

## Sijoitukset maailmanmestaruuskisoissa
* 1992 - C-sarjan MM-kisat; alempi lohko; 5.
* 2000 - D-sarjan MM-kisat; 8.
* 2002 - 2. divisioonan MM-kisat, ryhmä B; 6., putosi 3. divisioonaan
* 2003, - 3. divisioonan MM-kisat; 1.
* 2004 - 2. divisioonan MM-kisat, ryhmä A; 6., putosi 3. divisioonaan
* 2005 - 3. divisioonan MM-kisat; 3.
* 2006 - 3. divisioonan MM-kisat; 5.
* 2007 - 3. divisioonan MM-kisat; 3. 
* 2008 - 3. divisioonan MM-kisat; 3. 
* 2009 - 3. divisioonan MM-kisat; 3. 
* 2010 - 3. divisioonan MM-kisat; ryhmä A; 3. 
* 2011 - 3. divisioonan MM-kisat; 4.
* 2012 - 3. divisioonan MM-kisat; 3.
* 2013 - 3. divisioonan MM-kisat; 3.
* 2014 - 3. divisioonan MM-kisat; 3.
* 2015 - 3. divisioonan MM-kisat; 3.
* 2016 - 3. divisioonan MM-kisat; 4.
*2017 - 3. divisioonan MM-kisat; 1.
*2018 - 2. divisioonan MM-kisat, ryhmä B; 6., putosi 3. divisioonaan
*2019 - 3. divisioonan MM-kisat; 4.
*2020 - 3. divisioonan A-ryhmän kisat peruttiin koronaviruspandemian vuoksi.
*2021 - 3. divisioonan A-ryhmän kisat peruttiin koronaviruspandemian vuoksi.
*2022 - 3. divisioonan MM-kisat; ryhmä A; 5.

## Maailmanranking
* 2004 - 42.
* 2005 - 42.
* 2006 - 43.
* 2007 - 42.
* 2008 - 43.
* 2009 - 44.
* 2010 - 44.
* 2011 - 43.
* 2012 - 43.
* 2013 - 43.
* 2014 - 42.
* 2015 - 43.
* 2016 - 43.
*2017 - 42.
*2018, helmikuu - 43.
*2018, toukokuu - 42.
*2019 - 43.
*2020 - 43.
*2021 - 43.
*2022, helmikuu - 41.

## Lähteet
David Murdoch

**David Murdoch** (s. 17. huhtikuuta 1978) on skotlantilainen curling-pelaaja ja Skotlannin maajoukkueen kapteeni. 

Vuosina 1995 (ykkösheittäjänä) ja 1996 (kolmosheittäjänä) hän voitti juniorien maailmanmestaruuden. Vuonna 2003 hän johdatti Skotlannin Euroopan mestaruuteen ja 2005 MM-hopealle ensimmäisissä aikuisten MM-kisoissaan. Murdochin johtama skottijoukkue kilpaili myös 2006 Torinon  ja  2010 Vancouverin olympialaisissa  Ison-Britannian lipun alla.

Sotšin olympialaisissa 2014 Murdochin johtama joukkue sai hopeamitalin. Se oli Britannian paras sijoitus vuoden 1924 kultamitalin jälkeen.

Murdoch pitää kotipaikkaansa Lockerbiessä.

## Lähteet
Jääkiekon 3. divisioonan maailmanmestaruuskilpailut 2006

**Jääkiekon 3. divisioonan maailmanmestaruuskilpailut 2006** pelattiin Reykjavíkissa, Islannissa, 24.–29. huhtikuuta 2006. Turnauksen kaksi parasta nousivat 2. divisioonan MM-kisoihin vuonna 2007.

Armenia teki kisoissa jääkiekkohistoriaa voittamalla historiansa ensimmäisen A-maaottelun 6–0-tuloksella Irlannista.

## Osanottajat

*  Armenia
*  Irlanti
*  Islanti
*  Luxemburg
*  Turkki

## Turnauksen kulku

## Katso myös
* Jääkiekon 3. divisioonan maailmanmestaruuskilpailut
* Jääkiekon 3. divisioonan maailmanmestaruuskilpailut 2005
* Jääkiekon maailmanmestaruuskilpailut 2006
* Jääkiekon 1. divisioonan maailmanmestaruuskilpailut 2006
* Jääkiekon 2. divisioonan maailmanmestaruuskilpailut 2006

## Lähteet
* IIHF: 3. divisioonan turnaus
Joël Retornaz

**Joël Retornaz** (s. 30. syyskuuta 1983 Chêne-Bougeries, Geneven kantoni, Sveitsi) on italialainen curling-pelaaja ja Italian maajoukkueen kapteeni.

Curling on Italiassakin harvojen harrastama marginaalilaji. Retornaz valittiin Italian puoliammattilaisjoukkueen kapteeniksi 2006 Torinon olympialaisissa, missä se pystyi panemaan kampoihin ennalta huomattavasti kovempia vastustajiaan vastaan. Retornazin joukkue saavutti voitot sellaisista lajin huippumaista kuin Saksa, Yhdysvallat ja Kanada. Hyvien esitystensä myötä hän on samalla lisännyt curlingin tunnettavuutta Italiassa ja villinnyt Pinerolon kisahallin yleisöä.
Jääkiekon 3. divisioonan maailmanmestaruuskilpailut 2003

**Jääkiekon 3. divisioonan maailmanmestaruuskilpailut** pelattiin Aucklandissa, Uudessa-Seelannissa, 3.–6. huhtikuuta 2003. Turnauksen voittajat, Uusi-Seelanti ja Luxemburg, nousivat 2. divisioonaan vuodeksi 2004.

## Turnauksen kulku

## Lopputulos

## Katso myös
* Jääkiekon 2. divisioonan karsintasarja 2002

## Lähteet
* IIHF: 3. divisioonan turnaus
Peja Lindholm

**Peter "Peja" Lindholm** (s. 2. kesäkuuta 1970 Östersund, Ruotsi) on ruotsalainen curling-pelaaja.

Lindholm on toiminut pitkän aikaa Ruotsin maajoukkueen kapteenina. Hän on voittanut kolmesti maailmanmestaruuden (1997, 2001 ja 2004) ja kahdesti Euroopan mestaruuden (1998 ja 2001) sekä juniorien maailmanmestaruuden vuonna 1989.

Seuratasolla hän edustaa Östersunds CK:ta. Hänen joukkuetoverinsa ovat Tomas Nordin, Magnus Swartling, Peter Narup ja Anders Kraupp.

## Lähteet
Peter Lindholm

**Peter Lindholm** (s. 12. tammikuuta 1960) on suomalainen elokuvaohjaaja ja -käsikirjoittaja.

Lindholm tunnetaan muun muassa rikoselokuvista *[[Anita (elokuva)|Anita]]* (1994) ja *[[Isältä pojalle]]* (1996) sekä Kjell Westö -filmatisoinneista *[[Leijat Helsingin yllä (elokuva)|Leijat Helsingin yllä]]* (2001) ja *[[Missä kuljimme kerran (elokuva)|Missä kuljimme kerran]]* (2011). Lindholm vastasi myös Tove Idströmin käsikirjoittaman kiitetyn minisarjan *[[Ilman kavaluutta]]* (1996) ohjaamisesta.

Esikoiselokuvansa *[[Tappavat sekunnit]]* (1985) Lindholm ohjasi salanimellä **Juhani Hurme**. Elokuvan tuotti Petri Pykälä, joka puolestaan tuli 1990-luvun lopulla tunnetuksi jännityskirjailijana nimimerkillä Ilkka Remes. Tämän lisäksi Lindholm on ohjannut elokuvan *[[Kill City (elokuva)|Kill City]]* (1986), joka kuvasi nimensä mukaisesti kyseistä punkkaritalokorttelia Helsingin Kalliossa.

Lindholmin elokuva *[[Kolmistaan]]* (2008) julkaistiin vain vähän aikaa elokuvan *[[Musta jää (elokuva)|Musta jää]]* jälkeen. Elokuvilla on monia yhteisiä piirteitä; ne ovat kummatkin Helsingin seudulle sijoittuvia kolmiodraamoja, miespääosan hahmo on korkeakouluopettaja ja elokuvien henkilöt viettävät varakasta elämää asunnoissa, joissa on uudet sisustukset. 

Vuonna 2008 Lindholm suunnitteli uudelleenfilmatisointia Erik Blombergin vuoden 1952 elokuvasta *[[Valkoinen peura]]*.

Tehtyään tv-sarjan "Missä kuljimme kerran" Lindholm seurasi neljä vuotta teatteriryhmän Nya Rampenin työskentelyä eurooppalaisilla näyttämöillä. Hän teki tästä dokumettielokuvan "Ur själens källare". Samoihin aikoihin Lindholm alkoi paneutua edesmenneen Gösta Sundqvistin elämään. Tarkoituksena oli tehdä ns. mysteerimiehestä elokuva, mutta koska Suomen elokuvasäätiö ei tukenut tuotantoa, Lindholm teki tarinasta Yleisradiolle kuunnelmasarjan vuonna 2018. 

Radio Suomessa kuultu sarja "Itkisitkö onnesta – tarina Gösta Sundqvistista" rikkoi suosiossa kaikki ennätykset. Yle Areenassa pelkästään sitä kuunneltiin yli miljoona kuuntelukertaa – mitään vastaavaa ei ole aiemmin tapahtunut. Lindholm aikoo tehdä Gösta Sundqvistista myös aiemmin suunnitellun elokuvan, jonka kuvauksien on tarkoitus alkaa vuoden 2021 syksyllä. Elokuvan suunniteltu ensi-ilta on vuoden 2022 lopussa ja aiheesta suunnitellaan myös tv-sarjaa.

## Lähteet

## Aiheesta muualla
* 
*
Johann Mühlegg

**Johann Mühlegg** (s. 8. marraskuuta 1970 Marktoberdorf, Länsi-Saksa) on entinen maastohiihtäjä. Hän on alkujaan saksalainen, mutta edusti vuodesta 1999 lähtien Espanjaa. Hänen uransa päättyi doping-käryyn 2002 Salt Lake Cityn olympialaisissa.

Mühlegg kilpaili Saksan joukkueessa 1992, 1994 ja 1998 olympialaisissa sijoittuen sijoille 4–31. Hänellä oli Saksan liiton johdon kanssa pitkäaikaisia erimielisyyksiä, joiden seurauksena hän vuonna 1998 vaihtoi kansalaisuuttaan. 

Vuonna 1999 hän voitti Espanjan väreissä kilpaillessaan ensimmäisen maailmancupin osakilpailunsa ja koko maailmancupin kokonaiskilpailun kaudella 1999–2000. 2001 Lahden MM-hiihdoissa Mühlegg saavutti 50 kilometrin vapaan tyylin kilpailusta kultaa ja takaa-ajossa hän nousi hopealle, kun Jari Isometsä diskattiin doping-rikkeen takia. Kyseessä ovat Espanjan historian ainoat hiihdon MM-kisoista voittamat mitalit.

Vuoden kuluttua Salt Lake Cityn olympialaisissa Mühleggin voittoisat otteet jatkuivat, kun hän hiihti voittoon 30 kilometrin vapaan hiihtotavan kilpailussa, takaa-ajossa sekä 50 kilometrin perinteisen hiihtotavan kisassa. Päätösmatkan, 50 kilometrin kilpailun jälkeen, hänen ilmoitettiin jääneen doping-testissä kiinni kielletyn darbepoetiini-hormonin käytöstä. 50 kilometrin kisan jälkeen Mühlegg ryhtyi virtsaamaan hankeen saatuaan kutsun doping-testiin ja alkoi tankata itseensä nestettä pystyäkseen antamaan näytteen, mikä herätti epäilyksiä. Kuitenkin hänen aikaisemmin kilpailuissa antamastaan näytteistä oli käynyt ilmi doping-rike. Urheilun välitystuomioistuimen joulukuussa 2003 tekemän päätöksen myötä Mühlegg menetti myös kaksi muuta kisoissa voittamaansa mitalia. 

Expressen löysi Mühleggin vuonna 2014 Brasilian Natalista, jossa hän asuu vaimonsa ja lapsensa kanssa. Lehden tietojen mukaan Mühlegg työskentelee rakennusyrityksessä.
## Lähteet
Laval

**Laval** voi tarkoittaa seuraavia:

## Maantiede

### 
* Laval, kaupunki Québecissä, Kanadassa 

### 
* Laval, kaupunki Ranskassa Mayennen departementissa 
* Laval, kaupunki Ranskassa Isèren departementissa
* Laval-Atger, entinen kunta Ranskassa Lozèren departementissa
* Laval-d'Aix, kaupunki Ranskassa Drômen departementissa
* Laval-d'Aurelle, kaupunki Ranskassa Ardèchen departementissa
* Laval-de-Cère, kaupunki Ranskassa Lotin departementissa
* Laval-du-Tarn, kaupunki Ranskassa Lozèren departementissa
* Laval-en-Brie, kaupunki Ranskassa Seine-et-Marnen departementissa
* Laval-en-Laonnois, kaupunki Ranskassa Aisnen departementissa
* Laval-le-Prieuré, kaupunki Ranskassa Doubs’n departementissa
* Laval-Morency, kaupunki Ranskassa Ardennesn departementissa
* Laval-Pradel, kaupunki Ranskassa Gardin departementissa
* Laval-Roquecezière, kaupunki Ranskassa Aveyron’n departementissa
* Laval-Saint-Roman, kaupunki Ranskassa Gardin departementissa
* Laval-sur-Doulon, kaupunki Ranskassa Haute-Loiren departementissa
* Laval-sur-Luzège, kaupunki Ranskassa Corrèzen departementissa
* Laval-sur-Tourbe, kaupunki Ranskassa Marnen departementissa
* Laval-sur-Vologne, kaupunki Ranskassa Vosgesin departementissa
* Bonchamp-lès-Laval, kaupunki Ranskassa Mayennen departementissa
* Le Poët-Laval, kaupunki Ranskassa Drômen departementissa
* Magnac-Laval, kaupunki Ranskassa Haute-Viennen departementissa
* Mont-de-Laval, kaupunki Ranskassa Doubs’n departementissa
* Saint Bonnet-Laval, kunta Ranskassa Lozèren departementissa
* Saint-Genis-Laval, kaupunki Ranskassa Rhônen departementissa
* Saint-Germain-Laval, Loire, kaupunki Ranskassa Loiren departementissa
* Saint-Germain-Laval, Seine-et-Marne, kaupunki Ranskassa Seine-et-Marnen departementissa
* Saint-Pierre-Laval, kaupunki Ranskassa Allier’n departementissa
* Viols-en-Laval, kaupunki Ranskassa Hérault’n departementissa

## Sukunimi
* de Laval on ruotsalainen aatelissuku, jonka tunnettuja jäseniä ovat:
** Erik de Laval (1888-1973), ruotsalainen nykyaikainen viisiottelija
** Georg de Laval (1883-1970), ruotsalainen ampuja ja nykyaikainen viisiottelija
** Gustaf de Laval (1845-1913), ruotsalainen insinööri ja keksijä
* Pierre Laval (1883-1945), ranskalainen poliitikko, Vichyn hallituksen pääministeri

## Muita merkityksiä
* DeLaval, ruotsalainen yritys
Gelsenkirchen

**Gelsenkirchen** on kaupunki Nordrhein-Westfalenissa Saksan länsiosassa Ruhrin alueella. Kaupungin väkiluku vuoden 2023 tilastojen mukaan yli 264&nbsp;000 asukasta.

## Historia
Gelsenkirchen oli vielä 1800-luvun puolivälissä pieni kylä, ja vuonna 1850 siellä oli alle tuhat asukasta. Siitä alkoi kuitenkin pian kasvaa Ruhrin alueen satama- ja teollisuuskeskus. Ensimmäinen hiilikaivos avattiin 1853, ja kaupungin asema Reinin–Hernen kanavan varrella auttoi kasvussa. Gelsenkirchen sai kaupunginoikeudet 1875.

Toisessa maailmansodassa kaupunkia pommitettiin rajusti, mutta kolme linnaa säilyi pommituksissa: Schloss Berge, Schloss Horst ja Haus Lüttinghof.

Gelsenkirchen oli vielä 1900-luvun alkupuolella Euroopan merkittävin hiilikaupunki. Hiilentuotannon tyrehtyminen vuosisadan loppupuolella ajoi myös kaupungin talousvaikeuksiin, ja Gelsenkirchen onkin aktiivisesti pyrkinyt etsimään uusia elinkeinoja. Hiilivoimasta toista vuosisataa eläneeseen kaupunkiin avattiinkin Saksan suurin aurinkovoimala, ja sen ohessa myös suuri aurinkopaneeleiden tuotantolaitos. Niiden myötä Gelsenkirchen pyrkiikin hiilivoiman pääkaupungista aurinkovoiman vastaavaksi, lakkautettuja hiilikaivoksia on muunnettu muun muassa kulttuurikäyttöön.

## Hallinto
Gelsenkirchenin ylipormestariksi valittiin vuonna 2020 Karin Welge. Kaupunginvaltuusto kokoontuu kerran noin kuudessa viikossa. Valtuustosali sijaitsee Hans-Sachs-Hausissa. Valtuustoon kuuluu 99 jäsentä, ja suurin puolue vuoden 2020 vaalien jälkeen oli 31 paikkaa saanut Saksan sosiaalidemokraattinen puolue.

## Väestö
Gelsenkirchen asui vuoden 2023 tilastojen mukaan 264&nbsp;258 asukasta. Väestö on kasvanut hieman vuoden 2012 jälkeen, mutta sitä ennen se oli laskenut voimakkaasti jo melkein 60 vuoden ajan. Vuonna 1959 Gelsenkirchenissä oli 389&nbsp;268 asukasta, mutta kaupunki alkoi 1960-luvulla menettää asemaansa keskeisenä teollisuuskaupunkina. Vuonna 2012 asukkaita oli enää 257&nbsp;081.

## Urheilu
Schalken kaupunginosasta on kotoisin Bundesliigassa pelaava jalkapalloseura FC Schalke 04.

## Ystävyyskaupungit
*  Newcastle upon Tyne (Iso-Britannia) 1948
*  Zenica (Bosnia ja Hertsegovina) 1969
*  Šahty (Шахты) (Venäjä) 1989
*  Olsztyn (Puola) 1992
*  Cottbus (Brandenburg, Saksa) 1995
*  Büyükçekmece (Turkki) 2004

## Lähteet

## Aiheesta muualla
* http://www.gelsenkirchen.de
Zeeland

**Zeeland** on provinssi Alankomaissa. Se koostuu pääasiassa saarista, jotka ovat osaksi merenpinnan alapuolella ja jotka on suojattu valleilla. Vuonna 2010 provinssin alueella asui 381&nbsp;409 asukasta, ja sen pinta-ala on 1&nbsp;788&nbsp;neliökilometriä.

Jokisuistona ja muutenkin sijaintinsa vuoksi maakunta on hyvin altis tulville. Vuoden 1953 tulvien jälkeen Zeelandissa aloitettiin laaja patohanke Deltawerken.

Uusi-Seelanti on saanut nimensä Zeelandin maakunnan mukaan. 

## Kunnat (2018)

* Borsele
* Goes
* Hulst
* Kapelle
* Middelburg
* Noord-Beveland
* Reimerswaal
* Schouwen-Duiveland
* Sluis
* Terneuzen
* Tholen
* Veere
* Vlissingen

## Lähteet

## Aiheesta muualla
Limburg

**Limburg** tarkoittaa seuraavia asioita:

## Paikkoja ja alueita
* Limburg an der Lahn, kaupunki Saksassa
* Limburg, provinssi Alankomaissa
* Limburg, provinssi Belgiassa

## Henkilöitä

* Otto Ernst Leopold von Limburg-Stirum (1684–1754), saksalainen kenraali

## Muita merkityksiä

* limburg, hollannin murre
* Hr. Ms. Limburg (D814), Alankomaiden kuninkaallisen laivaston hävittäjä.
Lezhë

**Lezhë** eli **Lezha** on kaupunki Lezhën alueella, Albaniassa. Sen asukasluku on 15&nbsp;510 (vuonna 2011).

## Historia
### Antiikki

Kaupunki perustettiin kreikkalaisena siirtokuntana nimellä *Lissos* () 300-luvulla eaa. Sen perustivat syrakusalaiset kaupungin tyrannin Dionysios vanhemman toimeksiannosta. Paikalla oli varhaisempi illyrialainen asutus. Myöhemmin Lissos () kehittyi roomalaiseksi kaupungiksi.

### Myöhempi historia

Kaupunki tai ainakin sen linnoitus säilyi olemassa bysanttilaiselle kaudelle saakka. Konstantinos Porfyrogennitos käyttää siitä nimimuotoa *Elissos* (). Linnoituskukkula oli käytössä edelleen osmanivallan aikana. Vuosina 1387–1444 kaupunki Dukagjinin ruhtinaskunnan pääkaupunki.

Kaupungin nykyinen nimi *Lezhë* palautuu antiikin aikaiseen nimeen. Kaupungin entinen italialainen nimi on *Alessio*.

## Lähteet

## Aiheesta muualla

*Tietoa Lezhëstä
The Lord of the Rings: The Battle for Middle-earth

**The Lord of the Rings: The Battle for Middle-earth** (lyhyesti **BFME**) on EA Los Angelesin kehittämä ja EA Gamesin julkaisema reaaliaikainen strategiapeli. Peli julkaistiin joulukuussa  Microsoft Windowsille. 

Peli pohjautuu ''Taru sormusten herrasta'' -elokuvatrilogiaan. Peli käyttää *[[Command & Conquer: Generals]]in* pelimoottoria.

Pelille on julkaistu jatko-osa *[[The Lord of the Rings: The Battle for Middle-earth II]]*.

## Vastaanotto
Peli sai IGN:n arvostelussa arvosanan 8.3/10.

## Lähteet

## Aiheesta muualla
* 
*Virallinen kotisivusto
Limburg (Alankomaat)

**Limburg** on provinssi Alankomaissa. Sen pääkaupunki on Maastricht. Vuonna 2010 Limburgissa oli , ja provinssin pinta-ala on .

## Kunnat (2018)

* Beek
* Beesel
* Bergen
* Brunssum
* Echt-Susteren
* Eijsden-Margraten
* Gennep
* Gulpen-Wittem
* Heerlen
* Horst aan de Maas
* Kerkrade

* Landgraaf
* Leudal
* Maasgouw
* Maastricht
* Meerssen
* Mook en Middelaar
* Nederweert
* Nuth
* Onderbanken
* Peel en Maas
* Roerdalen

* Roermond
* Schinnen
* Simpelveld
* Sittard-Geleen
* Stein
* Vaals
* Valkenburg aan de Geul
* Venlo
* Venray
* Voerendaal
* Weert

## Lähteet
Malang

**Malang** on kaupunki Jaavan saarella Itä-Jaavan provinssissa Indonesiassa. Sen pinta-ala on 145 neliökilometriä. Malangin ympärillä on useita vuoria, kuten Bromo. Kaupungin asukasluku oli vuoden 2010 väestönlaskennan mukaan 820&nbsp;243. Suurin osa asukkaista on muslimeja ja puhuu äidinkielenään jaavaa tai maduraa.

## Lähteet

## Aiheesta muualla

*Viralliset sivut
Gelderland

**Gelderland** on Alankomaiden provinssi maan keskiosassa. Vuonna 2015 provinssin väkiluku oli . Sen pääkaupunki on Arnhem.

Veluwezoomin ja Hoge Veluwen kansallispuistot sijaitsevat Gelderlandissa.

## Kunnat (2018)

* Aalten
* Apeldoorn
* Arnhem
* Barneveld
* Berg en Dal
* Berkelland
* Beuningen
* Bronckhorst
* Brummen
* Buren
* Culemborg
* Doesburg
* Doetinchem
* Druten
* Duiven
* Ede
* Elburg
* Epe

* Ermelo
* Geldermalsen
* Harderwijk
* Hattem
* Heerde
* Heumen
* Lingewaal
* Lingewaard
* Lochem
* Maasdriel
* Montferland
* Neder-Betuwe
* Neerijnen
* Nijkerk
* Nijmegen
* Nunspeet
* Oldebroek

* Oude IJsselstreek
* Overbetuwe
* Putten
* Renkum
* Rheden
* Rozendaal 
* Scherpenzeel
* Tiel
* Voorst
* Wageningen
* West Maas en Waal
* Westervoort
* Wijchen
* Winterswijk
* Zaltbommel
* Zevenaar
* Zutphen

## Lähteet

## Aiheesta muualla
Kings Kuopio

**Kings Kuopio** on vuonna 1980 perustettu kuopiolainen jalkapalloseura. Sen edustusjoukkue putosi kaudeksi 2009 Kolmoseen pelattuaan aikaisemmin 19 kautta (1989, 1991–2008) Kakkosessa. Seuran peliasu on valkomusta ja lempinimi Kuninkaat. Seura lopetti kilpailutoimintansa talvella 2009 talousongelmien takia. Erillisenä yhdistyksenä toimiva Kings juniorit ry jatkoi seuran junioritoimintaa.
Kingsin ja Kuopion Palloseuran välille solmittiin joulukuussa 2006 farmisopimus, kun Kakkosessa pelannut KuPS Akatemia päätettiin lakkauttaa. Kings teki samalla yhteistyösopimuksen Kolmosessa pelanneen Siilinjärven Palloseuran kanssa. Taustaorganisaatioon kuuluu myös Juniori Kings ry.

Kingsin kotikenttänä toimi seuran toiminnan viimeisinä vuosina Magnum-areena. Seuran yleisöennätys 2&nbsp;013 on Väinölänniemen stadionilta vuoden 1998 harjoitusottelusta englantilaista Nottingham Forestia vastaan. Kings kunnostautui kansainvälisten otteluiden saralla useina muinakin vuosina. Kesällä 2003 Leicester City FC vieraili Väinölänniemen stadionilla, ja 2008 silloinen tuore UEFA Cupin mestari Zenit Venäjältä.

## Kings SC

Kaudeksi 2011 Kings palasi takaisin miesten sarjoihin, nyt nimellä Kings SC. Ensimmäisellä kaudellaan Viitosessa Kings SC ei vielä saavuttanut nousua ylemmäksi, mutta kaudella 2012 Kings SC sijoittui Viitosessa kolmanneksi ja varmisti nousun kaudelle 2013 Neloseen. Kauden 2013 sijoitus Nelosessa oli lopulta neljäs. Kaudella 2014 Kings oli Nelosessa ylivoimainen ja nousi Kolmoseen kaudelle 2015. Kaudella 2016 Kings SC sijoittui Itä- ja Keski-Suomen Kolmosessa yhdeksänneksi. Kauden 2017 alla joukkue luopui sarjapaikastaan ja anoi sarjapaikkaa Itä-Suomen Nelosesta. Kausi 2017 päättyi Itä-Suomen Nelosen voittoon seitsemän pisteen erolla toiseksi sijoittuneeseen Toivalan Urheilijoihin. Kaudella 2018 Kings tekee paluun Itä- ja Keski-Suomen Kolmoseen. Seuran joukkue määrä myös nousee kaudeksi 2018, kun edelliskaudella samassa sarjassa pelannut KuPS/2 siirtyy Kingsin alaisuuteen ja pelaa ottelunsa Kings Akatemia nimen alla.

### Edustusjoukkue kaudella 2018
(tilanne 19.4.2018)

#### Maalivahdit

* #22  Miika Ritala
* #31  Miikka Viljakainen

#### Puolustajat

* #4    Oskari Kainulainen
* #13  Eemi Piirainen
* #16  Lauri Mielonen
* #21  Aarne Sipola
* #89  Oskari Röppänen

#### Keskikenttä

* #6    Asko Vepsäläinen
* #7    Juuso Parhiala
* #9    Toni Tuuri
* #26  Jaakko Kasurinen
* #38  Ali Al-Musawi

#### Hyökkääjät

* #11  Jere Markkanen

## Lakkautetut pelinumerot

* 5  Timo Koponen
* 10  Juha Toivonen

### Muita entisiä pelaajia
*  Leo Houtsonen
*  Atik Ismail
*  Janne Savolainen
*   Jukka Turunen

## Lähteet

## Aiheesta muualla

* Kingsin Facebook-sivut: https://www.facebook.com/pages/Kings-SC/133343633399364
Holetown

**Holetown** on kaupunki Barbadoksella, ja se oli ensimmäinen brittien siirtokunta saarella. Britit saapuivat saarelle 1625 ja perustivat kaupungin kaksi vuotta myöhemmin.

Kaupunki oli alun perin nimetty Englannin Jaakko I:n (englanniksi *James I*) mukaan Jamestowniksi. Holetown-nimen kaupunki sai tarinan mukaan mereen laskevan joen mukaan, joka muistutti englantilaisia merimiehiä Thamesjoen Limehouse Holesta.

Holetownissa pidetään joka helmikuussa vuosittaiset Holetown -festivaalit.

## Lähteet

## Aiheesta muualla
A-ha

**A-ha** on norjalainen yhtye, joka oli suosituimmillaan 1980-luvulla. Yhtyeen tunnetuimpia kappaleita ovat monien myyntilistojen ykköspaikalle nousseet ”Take on Me”, ”The Sun Always Shines On TV” sekä James Bond -elokuvan *[[007 vaaran vyöhykkeellä]]* (1987) tunnuskappale ”The Living Daylights”. Yhtye koostuu laulaja Morten Harketista, kitaristi Pål Waaktaar-Savoysta ja kosketinsoittaja Magne Furuholmenista. Yhtyeen albumeita on myyty yli 35 miljoonaa kappaletta.

A-ha ilmoitti lokakuussa 2009 lopettavansa ja yhtye piti jäähyväiskiertueen vuonna 2010. Vuonna 2011 A-ha palasi hetkeksi takaisin yhteen esiintyäkseen Norjan terrori-iskujen uhrien muistolle järjestetyssä tilaisuudessa. Joulukuussa 2014 A-ha ilmoitti ottavansa vastaan kutsun Rock in Rio -festivaaliin yhdeksi pääesiintyjäksi festivaalin 30-vuotisjuhlavuoden kunniaksi. Esiintyminen oli syyskuussa 2015. Maaliskuussa 2015 yhtye ilmoitti palaavansa takaisin uudella albumillaan *Cast in Steel*. 

## Diskografia

### Studioalbumit
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla

*Virallinen sivu. 
*
Mestari

**Mestari** voi tarkoittaa ainakin seuraavia:

* ammattikuntalaitoksen aikana jossakin käsityöammatissa mestarinäytteen suorittanut ammattilainen, jolla oli oikeus oman liikkeen ylläpitoon
* nykyäänkin monien käsityöammattien arvonimi
* mestari (tai shakkimestari), shakkiliiton myöntämä arvonimi

## Henkilöitä
* Jeesuksen nimitys toisinaan uskonnollisessa kielenkäytössä
* Mestari Eckhart, saksalainen teologi
* Mestari Francke, saksalainen gotiikan ajan taidemaalari
* Sofia Mestari (s. 1980), ranskalainen laulaja
* Jussi Halla-aho, yleisesti kannattajien keskuudessa käytetty lempinimi

## Teokset
* mestari, kirjallisuuden ja elokuvien perushahmo
* *[[Mestari (vuoden 1931 elokuva)|Mestari]]* (*The Champ*), King Vidorin elokuva vuodelta 1931
* *[[Mestari (vuoden 1979 elokuva)|Mestari]]* (*The Champ*), Franco Zeffirellin elokuva vuodelta 1979
* *[[Mestari (vuoden 1985 elokuva)|Mestari]]* (*Heart of a Champion: The Ray Mancini Story*), Richard Michaelsin elokuva vuodelta 1985
* *[[Mestari (vuoden 1992 elokuva)|Mestari]]*, Anssi Mänttärin elokuva vuodelta 1992
* *[[Mestari (vuoden 2012 elokuva)|Mestari]]* (*The Master*), Paul Thomas Anderssonin elokuva vuodelta 2012
* *[[Mestari (kirja)|Mestari: Eino Leinon elämä ja kuolema]]*, Hannu Mäkelän romaani vuodelta 1995
* Mestari (The Master), brittiläisen *Doctor Who* -televisiosarjan kuvitteellinen hahmo
Samarinda

**Samarinda** on kaupunki Indonesiassa Borneon saarella. Se on Itä-Kalimantanin provinssin pääkaupunki, ja se sijaitsee Mahakamjoen varrella noin 48 kilometriä Makassarinsalmelta joen yläjuoksulle päin. Vuoden 2010 väestönlaskennan mukaan kaupungissa oli noin 686&nbsp;000 asukasta. Väestö koostuu malaijeista, kiinalaisista, jaavalaisista, bugiseista, maduralaisista ja dajakeista. Suurin osa kaupungin asukkaista on muslimeja. Riisi on merkittävin maatalouden tuote, mutta myös maniokkia, vihanneksia ja bataattia viljellään. Samarinda on puutavarateollisuuden keskus, ja siellä sijaitsee vuonna 1962 perustettu yliopisto. Samarindassa on lentoasema, joka sijaitsee 25 kilometriä kaupungin keskustasta koilliseen. Kaupungissa toimii Mahakamjoen ylittäviä lauttoja.

Vuosien 1980–2016 tilastojen mukaan Samarindassa on trooppinen ilmasto, lämpötilat ovat ympäri vuoden tasaisia ja pääasiassa välillä 24&nbsp;°C–32&nbsp;°C. Sademäärät vaihtelevat melko paljon vuodenajan mukaan, joulukuussa keskimääräinen kuukausittainen sadanta on lähes 200 millimetriä ja elo-syyskuussa hieman alle 100 millimetriä kuukaudessa.

## Lähteet

## Aiheesta muualla
American Express

**American Express**, lyhyesti **Amex**, on yhdysvaltalainen rahoitusalan yritys. Sen toimintaan kuuluvat luottokortti ja matkashekki. Yrityksellä oli joulukuussa 2024 noin 75&nbsp;100 työntekijää. Kortteja oli voimassa 31. joulukuuta 2024 maailmanlaajuisesti 146,5 miljoonaa. American Express kuuluu Dow Jones Industrial Average -indeksiin, ja se oli vuoden 2025 Fortune 500 -listalla sijalla 58. Yrityksen pääkonttori sijaitsee New Yorkissa.

## Historia
American Expressin perustivat vuonna 1850 Yhdysvalloissa Henry Wells, William Fargo ja John Butterfield tavarankuljetusalan yhtiöksi.

Vuoteen 1878 mennessä American Express oli laajentunut maanlaajuiseksi Yhdysvalloissa. Vuonna 1891 American Express lanseerasi ensimmäiset matkashekit. Yritys avasi ensimmäisen Euroopan konttorin Pariisiin vuonna 1895. Vuonna 1918 yritys jätti tavarankuljetusalan, kun valtio otti hoitaakseen tavarankuljetuksen ensimmäisen maailmansodan aikaan. Vuonna 1958 esimmäiset American Express -luottokortit (valmistettu kartongista) Vuonna 1959 lanseerattiin muoviset American Express -luottokortit. Vuonna 1966 julkistettiin ensimmäiset yrityskortit.

## American Express -kortit
American Expressin maksukortit Yhdysvalloissa ovat maksuaikakortteja, varsinaisia luottokortteja ja ladattavia *prepaid*-kortteja. 

Vuosina 1987–2009 American Express myönsi luottokortteja tuotenimellä *Optima*. Vuodesta 2014 alkaen tarjolla on ollut EveryDay-kortti.

Muiden korttien lisäksi on muun muassa Green, Gold ja Platinum -kortit, joissa on palkinto-ohjelmia ja erilaisia etuuksia. Vuonna 1999 julkaistiin Centurion Card eli Black Card.  Kortissa on esimerkiksi korkeat vuosimaksut ja kulutusvaatimukset, ja sillä saa etuuksia korkealuokkaisista palveluista. Korttia ei voi erikseen hakea, vaan siihen tarvitaan kutsu. 

## Lähteet

## Aiheesta muualla
Marielle Goitschel

**Marielle Goitschel** (s. 28. syyskuuta 1945 Sainte-Maxime, Ranska) on ranskalainen alppihiihtäjä ja olympiavoittaja.

Goitschel voitti vuonna 1962 maailmanmestaruuskilpailuissa Chamonix’ssa kultaa alppiyhdistetyssä ja hopeaa pujottelussa. Innsbruckin vuoden 1964 talviolympialaisissa Goitschel oli toinen pujottelussa vain siskonsa Christine edellään. Suurpujottelussa asetelma kääntyi ja Marielle voitti kultaa ennen siskoansa.

Seuraavissa maailmanmestaruuskisoissa 1966 Portillossa Goitschel voitti kolme kultaa: suurpujottelussa, syöksylaskussa ja alppiyhdistetyssä. Lisäksi hän sai hopeaa pujottelusta. Syöksylaskussa Goitschellin edelle laski Erika Schinegger, joka vuonna 1967 todettiin mieheksi. Schinegger luovutti kultamitalinsa Goitschelille vuonna 1988. 

Goitschel osallistui vielä Grenoblen vuoden 1968 talviolympialaisiin. Kotimaassaan hän nousi keskimmäiselle palkintokorokkeelle pujottelussa.

Maailmancupissa Goitschel oli kolme kertaa ykkönen. Hän voitti pujottelucupin sekä kaudella 1966–1967 että 1967–1968 ja syöksylaskucupin 1966–1967.

## Lähteet

## Aiheesta muualla
*Marielle Goitschelin profiili KOK:n sivuilla
Alba

**Alba** voi tarkoittaa seuraavia:

*alba, messupaita
*alba, eräs runouden tyylilaji
*alba, *valkoinen* latinaksi; sana esiintyy monien kasvi- ja eläinlajien tieteellisissä nimissä
*Alba, naisen etunimi
*Alba, Skotlanti gaelin kielellä
*Alban kuningaskunta, valtio Skotlannissa 843–1034
*Alba, kaupunki Piemontessa, Italiassa
*Alban tasavalta, entinen italialainen valtio 1796–1801
*Alba Longa, muinainen kaupunki Latiumissa Italiassa
*Alba, piirikunta Romaniassa
**Alba Iulia, Alban piirikunnan pääkaupunki Romaniassa
*Alba, paikka Aragoniassa, Espanjassa
*Alba, paikka Michiganissa
*Alba, kaupunki Missourissa
*Alba, kaupunki Pennsylvaniassa
*Alba, kaupunki Texasissa
*ALBA, *Alianza Bolivariana para los Pueblos de Nuestra América*, eräiden Latinalaisen Amerikan maiden välinen poliittis-sosiaalis-taloudellinen yhteistyösopimus
*Alba Records, suomalainen levy-yhtiö
*ALBA Berlin, saksalainen koripalloseura
*Alba, sukunimenä:
** Antonio Fernández Alba (1927–2024), espanjalainen arkkitehti
** Antonio Ibáñez de Alba (s. 1956), espanjalainen insinööri ja tutkija
**Jessica Alba (s. 1981), yhdysvaltalainen näyttelijä
**Jordi Alba (s. 1989), espanjalainen jalkapalloilija
**Miguel Ángel Alba Díaz (1951–2026), meksikolainen katolinen piispa
Mette Mannonen

**Mette Johanna Mannonen** (s. 21. tammikuuta 1973 Kotka) on MTV3-kanavan meteorologi. Hän suoritti koulunsa Järvenpäässä Kartanon koulussa. Hän oli pitkään avoliitossa muusikko Saska Ketosen kanssa.

## Työura
Mannonen valmistui meteorologiksi Helsingin yliopiston matemaattis-luonnontieteellisestä tiedekunnasta vuonna 1998 ja työskenteli sen jälkeen Ilmatieteen laitoksella suunnittelijana, kunnes siirtyi vuonna 2000 televisiotöihin. Mannosen ensimmäinen televisioesiintyminen tapahtui puolenpäivän aikaan MTV3:lla lähetetyssä *Lounasuutiset*-ohjelmassa.

## Lähteet
* 
* Ilta-Sanomat, TV+ (IS:n tv- ja maksukanavien tietojen lisälehti), nro 28/16 (14.–20.7.2016). s. 4–6.

### Viitteet
Alexander Haig

**Alexander Meigs Haig** (2. joulukuuta 1924 Philadelphia, Pennsylvania, Yhdysvallat − 20. helmikuuta 2010) oli yhdysvaltalainen sotilas ja poliitikko, joka toimi maansa ulkoministerinä.

Hän osallistui muun muassa Vietnamin sotaan ja toimi Yhdysvaltain Euroopan joukkojen ja Naton komentajana 1974–1979 sekä aseteollisuuden palveluksessa. Ronald Reaganin tultua valtaan hänet nimettiin 1981 Yhdysvaltain ulkoministeriksi, mutta erimielisyydet presidentin kanssa johtivat vuonna 1982 eroon.

## Lapsuus ja nuoruus

Haig syntyi Bala Cynwyd -nimisessä Philadelphian kaupungin esikaupungissa 2. joulukuuta 1924. Hänen isänsä kuoli hänen ollessaan kymmenen ja Haigin äiti kasvatti hänet yksin. Haig opiskeli Notre Damen yliopistossa kaksi vuotta ennen siirtymistään West Pointiin vuonna 1944.

## Sotilaspalvelus

Haig toimi Douglas MacArthurin esikunnassa Japanissa ennen Korean sotaa ja sen aikana. 1960-luvulla hän palveli Pentagonissa ja puolustusministeri Robert McNamaran apulaisena ennen kuin siirtyi Vietnamiin komentamaan pataljoonaa 1. divisioonan osana. Hän ansaitsi sodassa kaksi Silver Star -arvomerkkiä, kaksi Purple Heart -arvomerkkiä ja Distinguished Service Cross -arvomerkin.

Haig toimi Yhdysvaltain Euroopan joukkojen komentajana viisi vuotta vuodesta 1974 vuoteen 1979. Häntä vastaan tehtiin murhayritys Brysselissä vuonna 1979.

## Ulkoministerinä

Presidentti Ronald Reagan nimitti Haigin Yhdysvaltain ulkoministeriksi vuonna 1981. Haig sai lähes välittömästi maaliskuussa 1981 arvostelua esittämästään lausunnosta "As of now, I am in control of the White House" (suom. *tällä hetkellä minä hallitsen Valkoista taloa*) John Hinckleyn Reagania vastaan tekemän murhayrityksen jälkeen ja varapresidentti George Bushin ollessa vielä matkalla Texasista Washingtoniin.

Haig erosi ulkoministerin tehtävästä 5. heinäkuuta 1982. Hän ei virassa ollessaan ollut yksimielinen Reaganin ulkopoliittisten päätösten kanssa.

## Myöhempi elämä

Haig pyrki republikaanisen puolueen presidenttiehdokkaaksi vuonna 1988, mutta jättäytyi pois jo ennen New Hampshiren esivaaleja. Hän kannatti ehdokkaaksi lopullisen voittajan sijasta Bob Dolea.

Haig kuoli Baltimoressa Johns Hopkinsin sairaalassa 20. helmikuuta 2010.

## Lähteet

## Aiheesta muualla
Christine Goitschel

**Christine Goitschel** (s. 9. kesäkuuta 1944 Sainte-Maxime, Ranska) on ranskalainen alppihiihtäjä ja olympiavoittaja.

Goitschel nousi kahdesti palkintokorokkeelle Innsbruckin vuoden 1964 talviolympialaisissa. Hän voitti pujottelun ennen 18-vuotiasta siskoaan Mariellea, joka johti ensimmäisen laskun jälkeen 0,76 sekunnin erolla. Toisessa laskussa 19-vuotias Christine oli 1,67 sekuntia nopeampi. Samana päivänä, 1. helmikuuta, heidän nuorempi sisarensa Patricia voitti Ranskan juniorimestaruuden. Kaksi päivää myöhemmin suurpujottelussa osat kääntyivät ja Marielle oli ykkönen ennen Christinea, joka jakoi hopeamitalin Yhdysvaltain Jean Saubertin kanssa.

Maailmancupissa Christine Goitschel otti vain yhden osakilpailuvoiton.

## Lähteet

## Aiheesta muualla
* Christine Goitschelin profiili KOK:n sivuilla